钦定古今图书集成/理学汇编/学行典/第198卷 > 黎德充
## 钦定古今图书集成/理学汇编/学行典/第198卷 > 黎德充

按《饶州府志》：“黎德充，字本虚，乐平人。性至孝，领嘉靖
癸卯乡荐，计偕至浙中，忽念母还棹。癸丑登进士，疏
乞终养，毕母丧，授刑部主事，佥宪河南，升广东参议。
强年失配不娶，生平绝请托，士林至今高其义。”

===郭孔完===按《新乡县志》：“郭孔完，字元成，嘉靖壬午领乡荐，天性
醇孝，父郁，以持法忤楚藩，暴卒，扶榇归，庐于墓侧。母
殁，复庐墓侧六载，食粥枕块，不茹荤酒，不御妻室，人
称为郭孝子。”